มีหลายสาขาอยู่เหมือนกันนะร้าน On The Table เนี่ย ไปกินที่สาขาสยามเซนเตอร์มาค่ะอยู่ชั้นบนสุด เป็นชั้นฟู้ดคอร์ท หาไม่ยากค่ะใกล้กับฟู้ดคอร์ทเลย

เมนูมีให้เลือกหลากหลายดี แอบเล็งข้าวแกงกะหรี่อบชีสมานานแล้วเลยลองกินหน่อย สนนราคา 280 บาท ได้แฮมเบิร์กมาชิ้นโตเลย รสชาติแกงกะหรี่เข้มข้นดีกินตัดกับผักดองและชีสคือดีมากๆ แต่เราไม่ค่อยชอบแฮมเบิร์กแฮะ มันหวานๆ แปลกๆ เอาเป็นว่าแกงกะหรี่ถูกใจแต่แฮมเบิร์กไม่ถูกปากเท่าไหร่

น้ำปั่น Wild Berry Yoghurt Smoothie 120 บาทอร่อยใช้ได้เลย ไม่หวานมาก ให้มาเยอะดี อันนี้ให้ผ่าน

นอกจากนี้ก็มีสั่งข้าวผัดเพสโต้กับไก่ย่าง 240 บาท พ่อบอกว่าอร่อยดีค่ะ แล้วก็มีสลัดมากิ 130 บาท ออกแนวเป็นสลัดมาม้วนๆ เหมือนซูชิ จานนี้เราว่ามายองเนสเยอะไปหน่อย จากจะคลีนเลยไม่ค่อยคลีนเท่าไหร่

พนักงานก็บริการโอเค ราคาต้องบวก service charge อีก 10% ด้วยนะคะ ใครมี viz card ร้านนี้เอาไปสะสมแต้มได้ด้วยนะ